KCE วิ่ง 3% โบรกชี้กำไร Q2 โตต่อ อานิสงส์ออเดอร์ทะลัก-บาทอ่อนหนุน ชูเป้า 81 บ.
KCE วิ่ง 3% โบรกชี้กำไร Q2 โตต่อเนื่อง อานิสงส์คำสั่งซื้อกลุ่มรถยนต์และ EV สูง, บาทอ่อน รวมถึงการปรับแก้เครื่องจักรดีขึ้น แนะนำราคาเป้าหมาย 81 บ.
KCE วิ่ง 3% โบรกชี้กำไร Q2 โตต่อเนื่อง อานิสงส์คำสั่งซื้อกลุ่มรถยนต์และ EV สูง, บาทอ่อน รวมถึงการปรับแก้เครื่องจักรดีขึ้น แนะนำราคาเป้าหมาย 81 บ.
18 พ.ค. 2565

ผู้สื่อข่าวรายงานว่าวันนี้ (18 พ.ค.2565) ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 15:54 น. อยู่ที่ระดับ 64.25 บาท เพิ่มขึ้น 2 บาท หรือ 3.21% โดยทำจุดสูงสุดที่ 64.50 บาท และทำจุดต่ำสุดที่ 62.75 บาท ด้วยมูลค่าการซื้อขาย 706.92 ล้านบาท

บริษัทหลักทรัพย์ โนมูระพัฒนสิน จำกัด (มหาชน) ระบุในบทวิเคราะห์ (18 พ.ค.2565) ว่า KCE เป็นอีกหุ้นที่รับประโยชน์ทั้งจากอุตสาหกรรม EV car ในยุโรป ซึ่งรัฐผลักดันนโยบาย Green energy เต็มที่ และกลุ่ม Smart devices ที่ยังเห็นการเติบโตแรง คาดโมเมนตัมกำไรไตรมาส 2/2565 ยังเพิ่มขึ้นจากงวดเดียวกันของปีก่อน และจากไตรมาสก่อน ตามคำสั่งซื้อกลุ่มรถยนต์และ EV สูง, บาทอ่อน รวมถึงการปรับแก้เครื่องจักรดีขึ้น โดยรวมมองกำไรปี 2565 เติบโตเพิ่มขึ้น 10%  จากงวดเดียวกันของปีก่อน แนะนำราคาเป้าหมาย 81 บาท